Dit is die oulikste, skoonste plek waar ons nog geslaap het. Ons het baie welkom gevoel en die kos was baie lekker.
Ons gesin het veilig bymekaar geslaap en die kamers was baie mooi skoon. Die eienaar en sy gesin het ons baie vriendelik ontvang en hanteer en uit hul pad gegaan om ons tuis te laat voel. Ons sal vir seker die plek aanbeveel en weer daar gaan slaap.
Kos is altyd baie lekker en die atmosfeer en kamers is altyd heerlik. Dit was my tweede keer wat ek oorbly by die hotel. Die eienaars is altyd vriendelkik, bedagsaam en laat 'n mens op jou gemak voel! Dis baie veilig met parkeerplek agter naby ons kamer. Grasperk en tuin ook altyd instand so dis heerlik om kaalvoet na 'n lang warm dag buite te vertoef terwyl ons wag vir ons lekker braaivleis.
Baie vriendelike diens. Die kroeg is gesellig, die swembad ideaal vir die warm weer en ideaal geleë met als wat mens nodig het.
Beslis die moeite en geld werd. Stil, rustige dorpie met 'n bekoring van sy eie. Netjiese kamers en geriewe en heerlike kos. Sal beslis weer daar oorbly.
Hierdie was die beste besluit wat ons kon neem, behalwe vir 'n heerlike nagrus en die lekkerste aandete en ontbyt, was die gasheer en gasvrou almal so vriendelik en geselserig. Dis het regtig gevoel of ons tuis was. Die beste oornag plek ooit om jou Kaap toe ry of terug so die moeite werd te maak.
Hierdie is 'n lieflike ou hotel. Dit is so 10 km verder as die N1-hoofpad, maar maak die oorslaap baie spesiaal. Die aandete-braai was heerlik ons het heerlik geslaap. Die waterdruk was problematies en het aandag nodig.
Ek was heel aangenome met die diens! Ek het dit nie verwag nie. Die kamer was perfek vir ons en spesiaal vir ons gekies omdat ons 'n 6 maande baba het, weg van die ander gaste, en met 'n bad. Die kombuispersoneel was selfs so gaaf dat ons die hotel se mikrogolf kon gebruik vir die baba se bottels. Ek sal definitief weer daar oorslaap.
Die hotel is in 'n pragtige ou gebou. Van die gemeenskaplike areas is dalk 'n bietjie oudmodies, maar die kamers self is pragtig nuut en skoon. Die diens was baie goed en almal wat daar werk is baie vriendelik. Ons het die aand by die restaurant geëet en die diens was vinnig en die kos was lekker. Ons het 'n familiekamer gehad en die uitleg van die kamer was dalk bietjie snaaks, daar is nie regtig deure of 'n gordyn tussen die twee kamers of selfs voor die stort nie. Sal nogtans nog steeds die hotel definitief aanbeveel.
Ons verblyf by Philippolis Hotel was bo verwagting goed. Die swembad was 'n lafenis na 'n lang dag op die pad en aandete was heerlik, pryse is baie billik, en ons hoop om binnekort 'n paar dae te vertoef, eerder as net 'n oornagstop. Die kamer was netjies en skoon en het my verwagtinge vir 'n plattelandse hotel by verre oorskry.